
114                                                                                                                                    DR 31.10.2016                                    

 

Kadar inflasi di Malaysia pula menurun kepada 1.5 peratus pada September 2016 
berbanding 3.5 peratus pada bulan Januari 2016. Namun terdapat beberapa perkara yang 
boleh dipertimbangkan oleh kerajaan untuk terus memberi khidmat yang terbaik kepada 
masyarakat daripada sudut aspek kos sara hidup.  

■2030 

Tuan Yang di-Pertua, melalui Perintah Gaji Minimum 2016 yang berkuat kuasa 
Julai 2016 yang lalu telah menetapkan kadar gaji minimum bulanan ditetapkan pada 
RM1,000 sebulan bagi Semenanjung Malaysia dan RM920 sebulan bagi Sabah, Sarawak 
serta Labuan. Namun, kadar gaji minimum ini terpakai untuk semua pekerja tidak mengira 
sama ada pekerja tempatan ataupun pekerja asing. Inilah yang menjadi kegusaran kepada 
rakyat tempatan kita kerana sebagai rakyat tempatan, mereka mempunyai komitmen 
kewangan yang lebih tinggi berbanding dengan pekerja asing memandangkan majoriti 
mereka ini perlu menampung perbelanjaan harian keluarga dan perbelanjaan pendidikan 
anak-anak jika telah berkeluarga.  

Jika dibandingkan dengan pekerja asing yang mana mereka hanya perlu 
keperluan berbelanja untuk diri mereka sahaja dan dalam masa yang sama menghantar 
duit ke kampung mereka untuk keluarga. Adalah dengan ini saya ingin mencadangkan agar 
pihak kerajaan memperkenalkan satu sistem elaun khas tambahan untuk pekerja-pekerja 
tempatan.  

 

[Timbalan Yang di-Pertua (Datuk Seri Dr. Ronald Kiandee) mempengerusikan 
Mesyuarat] 

 

Tuan Yang di-Pertua, walaupun kita melihat kepada kos rawatan di hospital 
kerajaan yang sangat-sangat jauh lebih murah dengan hanya membayar RM1, rakyat 
Malaysia boleh mendapat ubat-ubatan dan juga rawatan di hospital kerajaan, namun 
demikian, kita juga ingin mencadangkan kepada pihak kerajaan agar mengawal ubat-ubat 
yang diberikan kepada bukan warganegara yang bukan terdiri daripada mereka yang 
mempunyai permit kerja pun. Mungkin perkara ini tidak dirasakan dengan begitu banyak di 
negeri-negeri lain tetapi kalau di negeri seperti Johor, perkara ini agak lumrah kerana 
berdekatan dengan Singapura dan ramai rakyat Singapura yang tinggal di Johor dan 
mereka mendapat nikmat perubatan ini dengan kadar yang hampir sama dan kalau 
dikenakan caj kepada warga asing pun, hanya sekadar RM15, masih lagi murah. 
Sepatutnya mereka ini dikenakan dengan jumlah kos ubat yang sebenar kerana bantuan 
sepatutnya dikhususkan kepada warganegara kita.  

Kita juga ingin mencadangkan pihak kerajaan untuk mengawal kos perbelanjaan 
rawatan yang dikenakan oleh hospital swasta kerana bila pergi ke hospital swasta yang 
rata-ratanya mereka mempunyai insurance coverage tetapi kos yang dikenakan sangat-
sangat tinggi. Ini menyebabkan bagi rakyat biasa yang tidak mempunyai kewangan untuk 
membeli insurans tetapi mereka membuat simpanan untuk mendapatkan rawatan di 
hospital swasta tidak dapat berbuat demikian kerana kos yang sangat tinggi.  

Sehubungan dengan cerita hospital ini, saya juga ingin mengambil peluang di sini 
untuk meminta pihak kementerian memberi keutamaan kepada pembinaan hospital di Pasir 
Gudang. Saya mengucapkan ribuan terima kasih atas kelulusan projek ini pada RMKe-11. 
Namun begitu, kerja-kerja masih belum kelihatan dan saya berharap pihak kementerian 
dapat meletakkan perkara ini sebagai perkara utama. Tambahan pula, kita sama-sama 
berdukacita dengan kebakaran yang berlaku di Hospital Sultanah Aminah baru-baru ini. 

Saya ingin mengambil kesempatan untuk merakamkan setinggi-tinggi 
penghargaan kepada warga Johor yang bekerjasama melalui muafakatnya tidak mengira 
daripada mana sekalipun, mereka telah sama-sama memberi khidmat bakti membantu HSA 
untuk menjalankan kerja-kerja amal. Begitu juga dengan pihak angkatan tentera yang telah 
meletakkan van-van ataupun kem dia untuk penggunaan pembedahan bagi kemudahan 
rakyat di dalam Johor kerana keadaan HSA yang masih belum pulih seperti sedia kala.  

Dengan keadaan yang sedemikian, diharap pembinaan Hospital Pasir Gudang ini 
dapat disegerakan bagi terus membantu rakyat di dalam negeri Johor.  



Kadar inflasi di Malaysia pula menurun kepada 1.5 peratus pada September 2016 berbanding 3.5 peratus pada bulan Januari 2016. Namun terdapat beberapa perkara yang boleh dipertimbangkan oleh kerajaan untuk terus memberi khidmat yang terbaik kepada masyarakat daripada sudut aspek kos sara hidup. #2030 Tuan Yang di-Pertua, melalui Perintah Gaji Minimum 2016 yang berkuat kuasa Julai 2016 yang lalu telah menetapkan kadar gaji minimum bulanan ditetapkan pada RM1,000 sebulan bagi Semenanjung Malaysia dan RM920 sebulan bagi Sabah, Sarawak serta Labuan. Namun, kadar gaji minimum ini terpakai untuk semua pekerja tidak mengira sama ada pekerja tempatan ataupun pekerja asing. Inilah yang menjadi kegusaran kepada rakyat tempatan kita kerana sebagai rakyat tempatan, mereka mempunyai komitmen kewangan yang lebih tinggi berbanding dengan pekerja asing memandangkan majoriti mereka ini perlu menampung perbelanjaan harian keluarga dan perbelanjaan pendidikan anak-anak jika telah berkeluarga. Jika dibandingkan dengan pekerja asing yang mana mereka hanya perlu keperluan berbelanja untuk diri mereka sahaja dan dalam masa yang sama menghantar duit ke kampung mereka untuk keluarga. Adalah dengan ini saya ingin mencadangkan agar pihak kerajaan memperkenalkan satu sistem elaun khas tambahan untuk pekerja-pekerja tempatan. [Timbalan Yang di-Pertua (Datuk Seri Dr. Ronald Kiandee) mempengerusikan Mesyuarat]. Tuan Yang di-Pertua, walaupun kita melihat kepada kos rawatan di hospital kerajaan yang sangat-sangat jauh lebih murah dengan hanya membayar RM1, rakyat Malaysia boleh mendapat ubat-ubatan dan juga rawatan di hospital kerajaan, namun demikian, kita juga ingin mencadangkan kepada pihak kerajaan agar mengawal ubat-ubat yang diberikan kepada bukan warganegara yang bukan terdiri daripada mereka yang mempunyai permit kerja pun. Mungkin perkara ini tidak dirasakan dengan begitu banyak di negeri-negeri lain tetapi kalau di negeri seperti Johor, perkara ini agak lumrah kerana berdekatan dengan Singapura dan ramai rakyat Singapura yang tinggal di Johor dan mereka mendapat nikmat perubatan ini dengan kadar yang hampir sama dan kalau dikenakan caj kepada warga asing pun, hanya sekadar RM15, masih lagi murah. Sepatutnya mereka ini dikenakan dengan jumlah kos ubat yang sebenar kerana bantuan sepatutnya dikhususkan kepada warganegara kita. Kita juga ingin mencadangkan pihak kerajaan untuk mengawal kos perbelanjaan rawatan yang dikenakan oleh hospital swasta kerana bila pergi ke hospital swasta yang rata-ratanya mereka mempunyai insurance coverage tetapi kos yang dikenakan sangat- sangat tinggi. Ini menyebabkan bagi rakyat biasa yang tidak mempunyai kewangan untuk membeli insurans tetapi mereka membuat simpanan untuk mendapatkan rawatan di hospital swasta tidak dapat berbuat demikian kerana kos yang sangat tinggi. Sehubungan dengan cerita hospital ini, saya juga ingin mengambil peluang di sini untuk meminta pihak kementerian memberi keutamaan kepada pembinaan hospital di Pasir Gudang. Saya mengucapkan ribuan terima kasih atas kelulusan projek ini pada RMKe-11. Namun begitu, kerja-kerja masih belum kelihatan dan saya berharap pihak kementerian dapat meletakkan perkara ini sebagai perkara utama. Tambahan pula, kita sama-sama berdukacita dengan kebakaran yang berlaku di Hospital Sultanah Aminah baru-baru ini. Saya ingin mengambil kesempatan untuk merakamkan setinggi-tinggi penghargaan kepada warga Johor yang bekerjasama melalui muafakatnya tidak mengira daripada mana sekalipun, mereka telah sama-sama memberi khidmat bakti membantu HSA untuk menjalankan kerja-kerja amal. Begitu juga dengan pihak angkatan tentera yang telah meletakkan van-van ataupun kem dia untuk penggunaan pembedahan bagi kemudahan rakyat di dalam Johor kerana keadaan HSA yang masih belum pulih seperti sedia kala. Dengan keadaan yang sedemikian, diharap pembinaan Hospital Pasir Gudang ini dapat disegerakan bagi terus membantu rakyat di dalam negeri Johor.